У гэтым эксперыменце дапамагае статычная электрычнасць. Электрычнасць называюць статычнай, калі ток, гэта знаxadчыць перамяшчэнне зараду, адсутнічае. Яна ўтвараецца за кошт трэння аб’ектаў, у гэтым выпадку шарыка і світара. Усе прадметы складаюцца з атамаў, а ў кожным атаме знаходзіцца пароўну пратонаў і электронаў. У пратонаў зарад дадатны, а ў электронаў — адмоўны. Калі гэтыя зарады роўныя, прадмет называюць нейтральным, ці незараджаным. Але ёсць аб’екты, напрыклад, валасы ці воўна, якія вельмі лёгка страчваюць свае электроны. Калі пацерці шарык аб ваўняную рэч, частка электронаў пяройдзе ад воўны на шарык, і ён набудзе адмоўны статычны зарад.